Litsenziyalash va ruxsat berish tartib-taomillari takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘r

Mamlakatimizda litsenziyalash va ruxsat berish sohasidagi qonunchilik hujjatlarini tizimlashtirish orqali normativ-huquqiy hujjatlar sonini qisqartirish hamda axborot tizimlaridan foydalangan holda ruxsat berish tartib-taomillaridan o‘tishning yagona tartibini belgilash borasida tizimli chora-tadbirlar amalga oshirilmoqda.
 Sanoat xavfsizligi davlat qo‘mitasi sanoat, radiatsiya va yadro xavfsizligi, xavfli ishlab chiqarish obyektlarida ishlarni bexatar olib borish bilan bog‘liq sohalarda faoliyat yo‘nalishlari bo‘yicha o‘z vakolatlari doirasida litsenziya va ruxsat berish xususiyatiga ega hujjatlarni jismoniy va yuridik shaxslarga taqdim etadi. Endilikda maxsus elektron tizim orqali davlat xizmatlarini ko‘rsatish tizimini yanada takomillashtirish maqsadida ushbu turdagi litsensiya va ruxsat etish xususiyatiga ega hujjatlar pasportlarini ishlab chiqish zaruriyati yuzaga kelmoqda.
 Litsenziyalash va ruxsat berish tizimini yanada rivojlantirish, shu jumladan, litsenziyalash va ruxsat berish tizimini soddalashtirish, bu borada byurokratizm, sansalorlik va boshqa ma’muriy to‘siqlarni bartaraf etish, axborot tizimlaridan foydalangan holda ruxsat berish tartib-taomillaridan o‘tishning yagona tartibini belgilash maqsadida, shuningdek, “Litsenziyalash, ruxsat berish va xabardor qilish tartib-taomillari to‘g‘risida”gi O‘zbekiston Respublikasi Qonuniga hamda O‘zbekiston Respublikasi Prezidentining “Litsenziyalash va ruxsat berish tartib-taomillarini tubdan takomillashtirish chora-tadbirlari to‘g‘risida” 2020-yil 24-avgustdagi PF-6044-son Farmoniga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining 1-ilovaga muvofiq ayrim qarorlariga quyidagilarni nazarda tutuvchi o‘zgartirish va qo‘shimchalar kiritilsin:
 sanoat xavfsizligi sohasidagi litsenziya va ruxsat etish xususiyatiga ega hujjatlarni jismoniy va yuridik shaxslarning murojaatlari bo‘yicha maxsus elektron tizim orqali rasmiylashtirish;
 portlovchi va zaharli moddalarni tashish va saqlash, ionlashtiruvchi nurlanish manbalari bilan muomala qilish, rentgen uskunalaridan foydalanish, istirohat bog‘larida attraksionlarni montaj qilish va ishlatish, xavfli yuklarni tashish, ko‘taruvchi moslamalarni ekspluatatsiya qilish va boshqa bir qator muhim sohalarda faoliyat yuritish uchun zarur bo‘lgan litsenziya va ruxsatnomalar olinishida yuridik va jismoniy shaxslarga qo‘yiladigan talablarni belgilovchi pasportlarni tasdiqlash.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
 3. O‘zbekiston Respublikasi Sanoat xavfsizligi davlat qo‘mitasi boshqa manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining Geologiya, kon-metallurgiya sohalari va sanoatni rivojlantirish masalalari bo‘yicha maslahatchisi B.F. Islamov hamda Sanoat xavfsizligi davlat qo‘mitasi raisi B.V. Gulyamov zimmasiga yuklansin.
 1. Vazirlar Mahkamasining 2017-yil 6-iyundagi 360-son qarori (O‘zbekiston Respublikasi QT, 2017-y., 23-son, 479-modda) bilan tasdiqlangan Portlovchi materiallarning aylanishi sohasida ruxsat berish tartib-taomillaridan o‘tish tartibi to‘g‘risidagi nizomning rus tilidagi matnida:
 a) 8-banddagi “prilojenii № 11” so‘zlari “prilojeniyax № 11 — 15” so‘zlari bilan almashtirilsin;
 b) 9-banddagi “prilojeniyem № 11” so‘zlari “prilojeniyami № 11 — 15” so‘zlari bilan almashtirilsin;
 v) 11-ilovaning matni quyidagi tahrirdagi 11 — 15-ilovalar bilan almashtirilsin: 
 2. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi to‘g‘risidagi yagona nizomda:
 a) 1-bandning uchinchi xatboshisidagi “2 — 29-ilovalarda” so‘zlari “2 — 31-ilovalarda” so‘zlari bilan almashtirilsin;
 b) 29-ilovadan keyin quyidagi tahrirdagi 30 va 31-ilovalar bilan to‘ldirilsin:
 3. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari to‘g‘risidagi yagona nizomda: 
 a) 3-bandning beshinchi xatboshisidagi “2 — 28-ilovalarda” so‘zlari “2 — 40-ilovalarda” so‘zlari bilan almashtirilsin;
 b) 28-ilovadan keyin quyidagi tahrirdagi 29 — 40-ilovalar bilan to‘ldirilsin: 
 1. Vazirlar Mahkamasining “Yer qa’ridan foydalanish, xavfli ishlar, xavfli tovarlar va moddalar, portlovchi materiallar ishlab chiqarish, ularning aylanishi sohasida hamda boshqa sohalarda ruxsat berish tartib-taomillaridan o‘tish tartibi to‘g‘risidagi nizomlarni tasdiqlash haqida” 2017-yil 6-iyundagi 360-son qarorining 2-bandi ikkinchi xatboshisi va qarorga 1-ilova (O‘zbekiston Respublikasi QT, 2017-y., 6-son, 95-modda). 
 2. Vazirlar Mahkamasining “Sanoat va radiatsiya xavfsizligi sohasidagi ayrim faoliyat turlarini litsenziyalashni va ruxsat berish tartib-taomillarini yanada takomillashtirish chora-tadbirlari to‘g‘risida” 2018-yil 2-oktabrdagi 782-son qarorining 1-bandi ikkinchi xatboshisi va qarorga 1-ilova.
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar va qo‘shimchalar kiritish to‘g‘risida” 2018-yil 29-oktabrdagi 884-son qaroriga ilovaning 48-bandi “a” kichik bandi.
 4. Vazirlar Mahkamasining “O‘zbekiston Respublikasi Hukumatining ayrim qarorlariga kiritilayotgan o‘zgartirish va qo‘shimchalar” 2019-yil 6-martdagi 195-son qaroriga ilovaning 39-bandi “a” kichik bandi va 46-bandi “b” kichik bandi. 
 5. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida” 2020-yil 16-iyundagi 384-son qaroriga 1-ilovaning 33-bandi “a” kichik bandi.
 6. Vazirlar Mahkamasining “Davlat xizmatlari ko‘rsatishning infratuzilmasi takomillashtirilganligi va aholining davlat xizmatlaridan foydalanish imkoniyatlari kengaytirilganligi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida” 2021-yil 28-oktabrdagi 661-son qaroriga ilovaning 11-bandi va 16-bandi “a” kichik bandi.
 7. Vazirlar Mahkamasining “Faoliyatni boshlash yoki tugatish uchun vakolatli organni xabardor qilish tartibi to‘g‘risidagi yagona nizomni tasdiqlash haqida” 2022-yil 25-fevraldagi 88-son qaroriga 3-ilovaning 13-bandi “a” kichik bandi.